LV Eiropas Savienības Oficiālais Vēstnesis L 265/3

KOMISIJAS REGULA (EK) Nr. 971/2008

(2008. gada 3. oktobris)

par kokcidiostata kā lopbarības piedevas jaunu lietojumu

(Dokuments attiecas uz EEZ)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1970. gada 23. novembra Direktīvu 70/524/EEK par barības piedevām (1) un jo īpaši tās 3. pantu un 9. pantu,

ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), un jo īpaši tās 25. pantu,

tā kā:

(1) Ar Regulu (EK) Nr. 1831/2003 reglamentē atļaujas dzīvnieku barības piedevu izmantošanai.

(2) Regulas (EK) Nr. 1831/2003 25. pantā paredzēti pārejas posma pasākumi attiecībā uz barības piedevu atļaujas pieteikumiem, kas iesniegti atbilstīgi Direktīvai 70/524/EEK pirms Regulas (EK) Nr. 1831/2003 piemērošanas dienas.

(3) Atļaujas pieteikums piedevai, kas minēta šīs regulas pielikumā, tika iesniegts pirms Regulas (EK) Nr. 1831/2003 piemērošanas dienas.

(4) Atbilstīgi Direktīvas 70/524/EEK 4. panta 4. punktam sākotnējās piezīmes par minēto pieteikumu Komisijai nosūtīja pirms Regulas (EK) Nr. 1831/2003 piemērošanas dienas. Tādēļ minētais pieteikums jāizskata saskaņā ar 4. pantu Direktīvā 70/524/EEK.

(5) Piedeva diklazurils (Clinacox 0,5 % Premix) ar Komisijas Regulu (EK) Nr. 2430/1999 (3) jau ir atļauta lietošanai nobarojamiem cāļiem, ar Regulu (EK) Nr. 418/2001 (4) – nobarojamiem tītariem un ar Regulu (EK) Nr. 162/2003 (5) – dējējvistu audzēšanai paredzētiem cāļiem.

(6) Piedevas atļaujas turētājs iesniedza jaunus datus, pamatojot pieteikumu desmit gadu atļaujas saņemšanai par kokcidiostata lietošanu trušiem. Saskaņā ar šīs regulas pielikuma nosacījumiem Eiropas Pārtikas nekaitīguma iestāde (“iestāde”) sniedza divus atzinumus (6) par kokcidiostata izmantošanas nekaitīgumu cilvēkiem, dzīvniekiem un videi. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādējādi šo preparātu, kas aprakstīts pielikumā, jāatļauj lietot desmit gadus.

(7) Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

IR PIEŅĒMUSI ŠO REGULU.

1. pants

“Kokcidiostatu un citu zāļu līdzekļu” grupas preparātus, kas precizēti pielikumā, atļauts desmit gadus lietot kā piedevu dzīvnieku ēdināšanā atbilstīgi minētā pielikuma nosacījumiem.

2. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2008. gada 3. oktobrī Komisijas vārdā — Komisijas locekle Androulla VASSILIOU

(1) OV L 270, 14.12.1970., 1. lpp.

(2) OV L 268, 18.10.2003., 29. lpp.

(3) OV L 296, 17.11.1999., 3. lpp.

(4) OV L 62, 2.3.2001., 3. lpp.

(5) OV L 26, 31.1.2003., 3. lpp.

(6) Opinion of the Scientific Panel on Additives and Products or Substances used in Animal Feed on a request from the European Commission on the safety and efficacy of “Clinacox 0,5 %” based on diclazuril for rabbits for fattening and breeding. The EFSA Journal (2007) 506, 1.–32. lpp. Updated Scientific Opinion of the Panel on Additives and Products or Substances used in Animal Feed (FEEDAP) on a request from the European Commission on the safety of “Clinacox 0,5 %” (diclazuril) used in rabbits for fattening and breeding. The EFSA Journal (2008) 697, 1.–9. lpp.